“สากล เอนเนอยี” กำหนดราคาขาย IPO 1.80 บ./หุ้น เล็งเทรด SET 22 พ.ย.นี้
“สากล เอนเนอยี” หรือ SKE ผู้ดำเนินธุรกิจให้บริการสถานีก๊าซธรรมชาติ กำหนดราคาขาย IPO 237.20 ล้านหุ้น ที่ 1.80 บ./หุ้น เล็งเทรด SET 22 พ.ย.นี้ โดยมี บล.เคที ซีมิโก้ เป็นที่ปรีกษาทางการเงิน
13 พ.ย. 2560

บริษัท สากล เอนเนอยี จำกัด (มหาชน) หรือ SKE หนึ่งในผู้นำธุรกิจให้บริการสถานีก๊าซธรรมชาติหลักเอกชน เปิดเผยว่า บริษัทเสนอขายหุ้นสามัญให้กับประชาชนทั่วไปครั้งแรก (IPO) จำนวน 237,200,000 หุ้น ที่ราคา 1.80 บาท/หุ้น คิดเป็นอัตราคิดลดจากมูลค่ายุติธรรมที่ประเมินโดยนักวิเคราะห์ประมาณ 25.62% โดยเปิดจองซื้อในวันที่ 14-16 พ.ย. 60 และ เข้าเทรดในตลาดหลักทรัพย์แห่งประเทศไทย (SET) วันที่ 22 พ.ย.นี้ โดยมี บล.เคที ซีมิโก้ เป็นที่ปรีกษาทางการเงิน
สำหรับเงินที่ได้จากการระดมทุนครั้งนี้ 426.96 ล้านบาท บริษัทฯจะนำไปใช้ลงทุนในโครงการปรับปรุงประสิทธิภาพระบบสูบอัดและจ่ายก๊าซธรรมชาติสำหรับยานยนต์ (NGV) เพื่อลงทุนในสถานีบริการ NGV ตามแนวท่อแบบ Ex-pipeline, ชำระคืนเงินกู้ และ ใช้เป็นทุนหมุนเวียน